
	IGLIAUKOS SENIŪNIJA

	Igliaukos bendruomenė „Matutiečiai“

Projektas „Žolynėlių šėlsmas“
	1. Edukacijos „Lauko žolynai“ organizavimas (1 veikla, Savivaldybės tvarkos aprašo 11.5 p.)

2. Renginio „Žolynai giminę sukviečia“ organizavimas (1 veikla, Savivaldybės tvarkos aprašo 11.5 p.)
	1020,00
	Marijampolės sav., Igliuakos sen., apylinkėse prie Šakališkių piliakalnio ir M. Smilgytės sodyboje.
Marijampolės sav., Igliaukos sen., Paežerės k. (prie Yglos ež. Estrados)
	Projekto įgyvendinimo metu buvo:
· suorganizuotas renginys, kuriame dalyvavo apie 1100 žmonių iš Igliaukos ir aplinkinių vietovių. Renginio metu buvo organizuojamos įvairios pramogos, skirtos visai šeimai: vaikai ir jaunimas džiaugėsi batutais ir „putų jūra“, vyko gyrų kėlimo rungtis, kurioje varžėsi tėčiai ir mamos bei kitos veiklos. Projekto lėšomis finansuotos prekių (kanceliarinių prekių komplektas) įsigijimo, putų aparato ir batuto nuomos įsigijimo bei renginio pravedimo paslaugų įsigijimo išlaidos.
·  suorganizuota edukacija „Lauko žolynai“ su vietine žolininke M. Smilgyte. Veiklos įgyvendinimo metu dalyviai susipažino su vietiniais augalais, jų savybėmis ir pritaikymu kasdienybėje. Edukacijoje dalyvavo 10 dalyvių, kurie įgijo žinių ir praktinių įgūdžių. Projekto lėšomis finansuotos prekių (ūkinių prekių komplektas, termosas/dispenseris), reikalingų veiklai vykdyti, įsigijimo išlaidos ir edukacijos pravedimo paslauga.

	Daukšių miestelio bendruomenė
Projektas „Bendrystė mus vienija – 20 metų kartu!“
	Renginio Daukšių miestelio bendruomenės 20-čiui paminėti organizavimas (1 veikla, Savivaldybės tvarkos aprašo 11.5 p.)
	558,00
	Sodybinė g. 3, Daukšių mstl., Marijampolės sav.
	Siekiant skatinti ne tik miestelio bendruomenės narių, bet ir vietos gyventojų motyvaciją aktyviau dalyvauti bendruomeninėje ir savanoriškoje veikloje, stiprinti sutelktumą ir tarpusavio pasitikėjimą, didinti kūrybiškumą, saviraišką, savarankiškumą, gerinti laisvalaikio praleidimo kokybę, buvo suorganizuota Daukšių miestelio bendruomenės 20-čio šventė. Dalyviai - apie 150 asmenų. Projekto veiklose dalyvavo 14 savanorių, kurie tvarkė bendruomenės ir šalia esančią aplinką, pynė vainikus, statė palapines, stalus, kedės, tvarkė aplinką po renginio ir pan. Į projekto veiklas buvo įtrauktos skirtingo amžiaus gyventojų grupės, socialinę atskirti patiriantys asmenys (vaikai, jaunimas, senjorai, negalią turintys asmenys. Projekto lėšomis finansuotos prekių (lauko palapinė, stalas, kėdės) įsigijimo išlaidos. 

	Gudelių miestelio bendruomenė
Projektas „Kelionė į muzikos pasaulį“
	1. Išvyka į Kauno valstybinį muzikinį teatrą (1 veikla, Savivaldybės tvarkos aprašo 11.5 p.)
	1150,00
	Gudelių miestelis-Kaunas
	Kaimo vietovėse kultūriniai renginiai yra sunkiai prieinami dėl riboto viešojo transporto iki miestų ir dėl gyventojų finansinių galimybių. Kaimo gyventojai patiria kultūrinę atskirtį, jie retai turi galimybę dalyvauti profesionaliuose scenos meno renginiuose. Siekiant mažinti kultūrinę atskirtį ir užtikrinti kokybišką laisvalaikio praleidimą, projekto įgyvendinimo metu buvo suorganizuota kelionė į Kauno valstybinį muzikinį teatrą pamatyti operetę „Grafas Liuksemburgas“.  Dalyviai – 46 asmenys. Projekto lėšomis finansuotos prekių (bilietai) įsigijimo išlaidos.

	Marijampolės savivaldybės Varnupių kaimo bendruomenė
Projektas „Bulvės, cepelinai ir muzika“
	1. Renginys “Bulvės, cepelinai ir muzika“ (1 veikla, Savivaldybės tvarkos aprašo 11.5 p.)
	400,00
	Marijampolės savivaldybės Varnupių kaimo bendruomenės namai
	Projekto įgyvendinimo metu buvo suorganizuotas bendruomenės renginys, kurio
metu vyko gyvos muzikos programa, atliekama atlikėjos bei bendruomeninė kulinarinė veikla –
tradicinių cepelinų gaminimas.
Renginio metu dalyviai aktyviai įsitraukė į bendrą veiklą: kartu gamino cepelinus, bendravo,
dalijosi patirtimi ir tradicijomis. Ši veikla skatino tarpusavio bendradarbiavimą, stiprino
bendruomeniškumą ir kultūrinį identitetą.
Renginio tikslas – stiprinti vietos bendruomenės tarpusavio ryšius, bendruomeninę veiklą, skatinti
vietos gyventojų socialinį aktyvumą, skatinti kultūrinį aktyvumą ir gyventojų įsitraukimą į
bendras veiklas, atgaivinti tradicijas ir kultūrinį paveldą.
Dalyviai - 35 asmenys (bendruomenės nariai, kaimo gyventojai, svečiai). Projekto lėšomis finansuotos paslaugų (koncertinė programa) įsigijimo išlaidos.

	IŠ VISO:
	3128,00
	
	

	SASNAVOS SENIŪNIJA

	Puskelnių kaimo bendruomenė

Projektas „Kodėl „žydiškai“ reiškia „atvirkščiai“?“
	Edukacinė kelionė (1 veikla, Savivaldybės tvarkos aprašo 11.5 p.)
	846,00
	Puskelniai-Kulautuva
	Projekto įgyvendinimo metu suorganizuota edukacinė kelionė, kurios metu susipažinta su 1993 m. pirmuoju šalies kurortu paskelbtos Kulautuvos istorija, kurorto medinukais, vyravusiomis sveikatinimosi madomis, tarpukario laikotarpiu Kulautuvą palimusiomis ir čia vasarojusiomis įžymybėmis, išskirtinėmis to meto pramogomis. Sužinota kaip Krakėse mokydamiesi vieni iš kitų sugyveno lietuvių ir žydų tautos, kuo skyrėsi ir ko vieni iš kitų mokėsi, ką valgė ir kaip šventė. Aplankytas buvusio Skinderiškio dvaro ir kaimo vietoje, dviejų geografinių kraštovaizdžių – Žemaičių aukštumos ir Vidurio Lietuvos lygumos – susidūrimo vietoje įkurtas Skinderiškio dendrologinis parkas, kuris pasižymi itin didele egzotinių medžių, krūmų, lianų įvairove. Dalyviai – 25 asmenys. Projekto lėšomis finansuotos kelionės organizavimo paslaugų įsigijimo išlaidos.

	Gavaltuvos kaimo bendruomenė

Projektas „Tradicinės šventės „Lik sveika, vasarėle“ organizavimas“
	Tradicinė vasaros šventė „Lik sveika, vasarėle“ (1 veikla, Savivaldybės tvarkos aprašo 11.5 p.)
	846,00
	Šešupės g. 1, Gavaltuvos k., Sasnavos sen., Marijampolės sav.
	Projekto įgyvendinimo metu suorganizuota šventė, kurios metu suburti įvairaus amžiaus bendruomenės nariai, svečiai iš aplinkinių kaimų ir miestų. Šventės metu apdovanotos gražiausios sodybos, pagerbti aktyviausi ir daugiausiai prie bendruomenės prisidėję žmonės, pasveikinti jubiliatai. Šventės metu buvo surengtos sportinės varžybos, vyko įvairios sportinės veiklos: smiginio mėtymas, krepšinis, estafetės. Dalyviai – apie 400 asmenų. Projekto lėšomis finansuotos prekių (PVC paviljonas-palapinė, krepšinio lenta ir kt.) įsigijimo išlaidos.

	Sasnavos bendruomenė
Projektas „Kopūstienės virimo čempionatas“
	Renginys „Kopūstienės virimo čempionatas“ (1 veikla, Savivaldybės tvarkos aprašo 11.5 p.)
	848,00
	Sūduvos g. 46, Sasnava, Marijampolės sav.
	Projekto įgyvendinimo metu suorganizuotas renginys, kurio metu vyko kopūstienės virimo čempionatas ir kt. veiklos. Varžėsi 3 komandos, buvo išvirta virš 40 litrų kopūstienės, kurią degustavo komisija ir renginio dalyviai, išrinktas nugalėtojas – Baraginės kaimo bendruomenės komanda, visi komandų nariai buvo apdovanoti. Dalyviai – apie 120 asmenų. Projekto lėšomis finansuotos scenarijaus sukūrimo ir renginio pravedimo paslaugų įsigijimo išlaidos, priemonių, veiklai vykdyti, komplekto ir apdovanojimų įsigijimo išlaidos.

	Marijampolės savivaldybės Tautkaičių kaimo bendruomenė
Projektas „Kalėdų šventė“
	Kalėdų šventės organizavimas (1 veikla, Savivaldybės tvarkos aprašo 11.5 p.)
	846,00
	Valčiuvos g. 16-3, Tautkaičių k., Sasnavos sen., Marijampolės sav.
	Projekto įgyvendinimo metu buvo suorganizuota Kalėdų šventė vaikams, kuri subūrė vaikus iš kaimo ir aplinkinių kaimų ir juos lydinčius artimuosius pabūti kartu, pažaisti ir pabendrauti tarpusavyje. Kalėdų šventės metu vaikai ir suaugusieji mėgavosi laiku, vaikai šoko su Kalėdų seneliu, kartu dainavo, vaišinosi skanėstais, deklamavo
eilėraščius ir rodė savo drąsą, draugiškumą ir užklasinių veiklų gebėjimus. Dalyviai – 60 asmenų, iš kurių 55 vaikai. Projekto lėšomis finansuota programos vedimo paslauga, prekių (girliandos, dekoracijos, purškiami dažai, fanera, saldainiai, maišeliai ir kt.) įsigijimo išlaidos.

	IŠ VISO:
	3386,00
	

	LIUDVINAVO SENIŪNIJA

	Netičkampio kaimo bendruomenė
Projektas „Bendruomenės tapatybės stiprinimas leidinio „Netičkampis: Šešupės ir Dovinės santakoje“ leidyba“
	Netičkampio kaimo bendruomenės tapatybės skleidimas, išleidžiant leidinį „Netičkampis: Šešupės ir Dovinės santakoje (1 veikla, Savivaldybės tvarkos aprašo 11.5 p.)
	4251,00
	Marijampolės savivaldybė (Netičkampis, Liudvinavas ir Marijampolės miestas)
	Projektas skirtas Netičkampio kaimo tapatybės stiprinimui, istorinės atminties išsaugojimui ir sklaidai, parengiant, išleidžiant ir pristatant leidinį „Netičkampis: Šešupės ir Dovinės santakoje“. Projekto įgyvendinimo metu buvo taikyti leidybos, švietėjiški ir viešinimo metodai, apimantys knygos spausdinimą, jos viešinimą, pristatymus bei perdavimą įvairioms institucijoms ir tikslinėms grupėms. Projekto lėšomis finansuotos knygos leidimo paslaugų įsigijimo išlaidos.

	IŠ VISO:
	4251,00
	
	

	MOKOLŲ SENIŪNIJA

	Balsupių kaimo bendruomenė
Projektas „Dovanok vyšnią“
	Sensorinės edukacijos organizavimas (1 veikla pagal Savivaldybės tvarkos aprašo 11.5 p.)
	550,00
	Balsupių kaimo bendruomenės namai
	Projekto įgyvendinimo metu suorganizuota sensorinė vyšnių kauliukų edukacija: kauliukų lietimas induose, dėliojimas nuo mažiausio iki didžiausio, vyšnių kauliukų šypsenos sukūrimas, piešimas ir spalvinimas ant jų, vyšnių kauliukų pagalvėlių bokšto statymas, lobio paieškos kauliukuose, basų kojų takas ant vyšnių kauliukų, muzikos terapija. Projekto metu buvo lavinama vaikų ir kitų dalyvių motorika, pusiausvyra ir kūno sąmoningumas. Buvo gilinamos tėvų žinios, kaip namuose skatinti vaikų sensorinį vystymąsi, emocinį atsipalaidavimą per lytėjimą ir garsų patirtį. Visi dalyviai pajautė realią naudą ir kūno, sąnarių atpalaidavimą vyšnių kauliukų pagalvėlių dėka, masažuojant ir kitais judesiais. Dalyviai – 15 asmenų. Projekto lėšomis finansuojamos edukacijos vedimo paslaugos įsigijimo išlaidos.

	Meškučių bendruomenė
Projektas „Vieninga bendruomenė: patirtys, kurios jungia“
	Edukacinė kelionė į Druskininkus (1 veikla, Savivaldybės tvarkos aprašo 11.5 p.)
	1484,00
	Vilkaičio g.4, Taikūnų kaimas, Veisiejų sen., Lazdijų raj.; Druskininkai
	Projekto įgyvendinimo metu suorganizuota edukacinė-pažintinė išvyka į Druskininkus ir Dzūkijos miškus. Pirmoje išvykos dalyje vyko edukacinė programa „Pramogos gamtos ritmu pas Dzūkijos razbainykus“, kurios metu dalyviai ieškojo nuotykių Dzūkijos miškuose, įveikinėjo įvairias užduotis ir razbainykiškus iššūkius, važinėjo razbainyko „džipu“, jodinėjo arkliais, išbandė taiklumą – šaudė iš lanko, šautuvo ir ragatkės, kartu gamino tradicinius razbainykų laužo pietus: kepė blynus, bulves, lašinukus. Antroje dalyje dalyviai aplankė Snaigyno (Veisiejų) apžvalgos bokštą bei pasivaikščiojo Druskininkų miesto parke, susipažino su miesto kultūriniu ir gamtiniu paveldu. Dalyviai – 50 asmenys. Projekto lėšomis finansuotos transporto nuomos, programos Dzūkijos „Razbainykai“ pravedimo paslaugų išlaidos.

	Sūduvos bendruomenė
Projektas „Reikšmingi leidiniai – vietos bendruomenės istorinis palikimas“
	Reikšmingų leidinių leidyba (1 veikla, Savivaldybės tvarkos aprašo 11.5 p.)
	580,00
	Sūduvos bendruomenės namai, Valavičių k., Marijampolės sav.
	Projekto įgyvendinimo metu buvo išleista iliustruota knygelė apie bendruomenės teatrą (200 egz.). Dalyviai – 7 asmenys, kurie prisidėjo prie knygelės išleisimo. Projekto lėšomis finansuotos knygelės leidimo paslaugų įsigijimo išlaidos.

	Svetlicos kaimo bendruomenė
Projektas „Bendruomenės namų atnaujinimas: erdvė bendruomenės veikloms ir tarpusavio ryšių stiprinimu”
	Bendruomenės namų grindų atnaujinimas (1 veikla, Savivaldybės tvarkos aprašo 11.5 p.)
	1735,00
	Svetlicos bendruomenės namai, 
	Projekto įgyvendinimo metu buvo atnaujintos Svetlicos bendruomenės namų grindys: demontuotos senos grindys ir sudėtos naujos grindys, atlikti kt. statybiniai darbai, reikalingi  grindų atnaujinimui. Dalyviai - 10 asmenų. Projekto lėšomis finansuotos  prekių (grindinės lentos) įsigijimo išlaidos.

	IŠ VISO:
	4349,00
	
	

	MARIJAMPOLĖS MIESTO SENIŪNIJA

	MSSGN klubas
Projektas „Pilietinės istorijos takais“
	Informacinis–pažintinis žygis (1 veikla, Savivaldybės tvarkos aprašo 11.1 p.)
	1924,00
	Marijampolės miestas
	Projekto įgyvendinimo metu suorganizuotas informacinis-pažintinis žygis, kuris prasidėjo nuo Marijampolės krašto ir Prezidento Kazio Griniaus muziejaus, kuriame veiklos dalyviai susipažino su muziejaus ekspozicijose teikiama informacija, dalyvavo informaciniame seminare apie Lietuvos prezidento Kazio Griniaus istoriją ir pilietiškumo svarbą Lietuvos praeityje ir šiomis dienomis. Seminaro pabaigoje, skatinant dalyvių pilietiškumą organizuojama viktorina, susijusi su pilietiškumo klausimais, o jos nugalėtojai apdovanoti specialiomis projekto aprangomis, atspindinčiomis pilietiškumą (Lietuvos vėliava, specialūs užrašai, Lietuviška simbolika ir pan.). Po viktorinos prasidėjo žygis. Dalyviai aplankė Marijampolės Šv. Arkangelo Mykolo mažąją baziliką, Marijonų vienuolyną, Marijampolės poezijos parką, J. Basanavičiaus aikštę ir joje esantį paminklą, skirtą Lietuvos kalbai ir susipažino su šių projektų istorija ir svarba. Taip pat buvo aplankyta Marijampolės savivaldybės administracija, P. Butlerienės kačių kiemelis ir kiti senamiesčio lankytini objektai, Marijampolės traukinių stotis, susipažinta su jos istorija. Aplankyti Bulotų namai, kuriuose išklausomas trumpas pristatymas apie ekspozicijas ir krašto istoriją. Žygio metu aplankytas ir Vytauto parkas. Žygis užbaigiamas Ramybės parke, kuriame išklausoma istorija apie Lietuvos partizanus, projekto dalyviai pagerbė tylos minute asmenis, kovojusius už Lietuvos nepriklausomybę. Parke vyko bendras maisto gaminimas, kuriuo siekiama skatinti dalyvių bendruomeniškumą, pagalbą, pagarba ir supratimą. Projekto lėšomis finansuotos prekių įsigijimo išlaidos: gertuvės, skėčiai, maisto produktų rinkiniai, marškinėliai, vienkartinių indų rinkiniai, termosai, ženkliukai.

	Asociacija „Suvalkijos saulytės“
Projektas „Saugūs vaikai – laimingi tėvai“
	Psichologo konsultacijos (1 veikla, Savivaldybės tvarkos aprašo 11.1 p.)
Funkcinės treniruotės (1 veikla, Savivaldybės tvarkos aprašo 11.5 p.)
Vaikų laisvalaikio užimtumo organizavimas, savarankiško gyvenimo įgūdžių ugdymas (1 veikla, Savivaldybės tvarkos aprašo 11.5 p.)
	3470,00
	Vytenio g. 47, Marijampolė
	Projekto įgyvendinimo metu įgyvendintos šios veiklos:
- Psichologo konsultacijos. Buvo suorganizuota 10 užsiėmimų, kuriuose dalyvavo 16 vaikų (su tėvais), grupelėmis po dvi valandas/d. Susitikimuose buvo dalinamasi informacija apie vaiką, jo sveikatos būklę, emocinius iššūkius, sunkumus. Aptarti tėvų lūkesčiai ir tikslai. Su vaikais psichologas padėjo lavinti emocijų pažinimą, socialinius įgūdžius, savivertę. Naudojamos sensorinės priemonės, žaidimai, pasakų terapija. Baigus ciklą – aptarta emocijos, pažanga ir duotos rekomendacijos tėvam. Projekto lėšomis finansuotos psichologo konsultacijos. 
- Funkcinės treniruotės. Projekto įgyvendinimo metu įvykdytos 4 vnt. 60 min. trukmės užsiėmimai, kuriuose dalyvavo 16 vaikų. Funkcinių treniruočių įgyvendinimo metu buvo organizuojamos komandinės užduotys, siekiant
pagerinti kūno mobilumą, lankstumą ir judėjimo funkcijas, padidinti ištvermę treniruočių. Projekto lėšomis finansuotos treniruočių vedimo paslaugų įsigijimo išlaidos.
- vaikų laisvalaikio užimtumo organizavimas, savarankiško gyvenimo įgūdžių ugdymas. Projekto veiklos įgyvendinimo metu įvyko 10 užsiėmimų. Užsiėmimų metu buvo vykdomos įvairios meninės kūrybinės veiklos, Ebru menas - piešimas ant vandens, vaidmenų žaidimai, sveikos gyvensenos įgūdžių formavimas, vaisių ir daržovių rūšiavimas, skonių saldu-rūgštu atpažinimas ragaujant. Taip pat vyko ir muzikiniai užsiėmimai siekiant didinti jaunuolių sutelktumą, stiprinti tarpusavio pasitikėjimą. Projekto lėšomis finansuota: asmens, vykdančio ir organizuojančio vaikų laisvalaikio užimtumo organizavimo, savarankiško gyvenimo įgūdžių ugdymo veiklas, darbo užmokesčio, įskaitant socialinio draudimo įmokas, išlaidos, maitinimo paslaugos, kanceliarinės prekės, projekto administravimo išlaidos.

	VšĮ Senjorų ir neįgaliųjų klubas „Bičiuliai“
Projektas „Atrask Biržus: levandų ūkis ir bendruomenės patirtys“
	Kelionės į Biržus organizavimas (1 veikla, Savivaldybės tvarkos aprašo 11.1 p.)
	1585,00
	Marijampolė-Biržai
	Projektas buvo skirtas bendruomenės narių sutelktumui, socialinių ryšių stiprinimui ir pažeidžiamiausių visuomenės grupių įtraukimo į kultūrines, edukacines ir pažintines veiklas skatinimui. Projekte dalyvavo 50 asmenų, kuriems buvo sudaryta galimybė dalyvauti tiek edukacinėje, tiek pažintinėje veikloje, praturtinti žinias ir patirti naujų patirčių. Dalyviai lankėsi „Levandų ūkyje" ir dalyvavo edukaciniame užsiėmime „Levanda nuo sėklos iki produkto". Užsiėmimo metu dalyviai apžiūrėjo levandų laukus, susipažino su skirtingų metų sodinukais, vaistinių, dekoratyvinių ir prieskoninių augalų kolekcijomis bei sužinojo apie levandų auginimą Lietuvos sąlygomis. Dalyviai taip pat sužinojo apie levandų panaudojimą buityje, sveikatai ir kosmetikoje bei dalyvavo levandų arbatos degustacijoje. Taip pat buvo dalyvauta pažintinėje ekskursijoje po Biržų miestą kartu su profesionaliu gidu. Ekskursijos metu buvo aplankytos šios lankytinos vietos: Biržų pilis, kurioje įsikūręs Biržų krašto muziejus „Sėla“, pėsčiųjų tiltas per Širvėnos ežerą - ilgiausias pėsčiųjų tiltas Lietuvoje, Sėlių aikštė, Šv. Jono Krikštytojo bažnyčia, Evangelikų liuteronų bažnyčia, Arbatinukų muziejus, Astravo dvaro sodyba, Kirkilų apžvalgos bokštas ir Barsuko olos pažintinis takas. Šio projekto metu dalyviai stiprino tarpusavio pasitikėjimą, bendrystę ir socialinius gebėjimus, tiesiogiai įgyvendindami projekto tikslą - didinti senyvo amžiaus, neįgalių ir socialiai pažeidžiamų asmenų įsitraukimą į bendruomeninę veiklą. Projekto lėšomis finansuotos maitinimo paslaugos, autobuso nuoma, gidas, edukacija.

	Viešosios įstaiga Visuomenės ir verslo plėtros institutas
Projektas „Kompetentingos NVO - poveikio galia“
	Darbo su savanoriais stiprinimas (1 veikla, Savivaldybės tvarkos aprašo 11.3 p.)
Marijampolės nevyriausybinių organizacijų forumas (1 veikla, Savivaldybės tvarkos aprašo 11.3 p.)
Marijampolės nevyriausybinių organizacijų pusryčiai (1 veikla, Savivaldybės tvarkos aprašo 11.3 p.)
	4000,00
	Marijampolės miestas
	Projekto įgyvendinimo metu įgyvendintos šios veiklos:
- Darbo su savanoriais stiprinimas. Veikla buvo skirta Visuomenės ir verslo plėtros instituto darbo su jaunimo savanoriais stiprinimui, taikant gyvus susitikimus, motyvacines ir planavimo sesijas, kompetencijų stiprinimo dirbtuves, aiškų savanorių atsakomybių paskirstymą bei nuolatinį grįžtamąjį ryšį. Į šią veiklą buvo įtraukta 15 jaunimo savanorių (14–29 m.), įvyko ne mažiau kaip du gyvi susitikimai. Projekto lėšomis finansuotos patalpų nuomos išlaidos, prekių (stendas, tušinukai, kanceliarinės prekės) įsigijimo išlaidos.
- Marijampolės nevyriausybinių organizacijų forumas vyko 2025 m. spalio 22 d. ir buvo įgyvendinta taikant edukacinių sesijų, ekspertinių pristatymų, moderuotos diskusijos ir neformalios tinklaveikos metodus. Forume dalyvavo apie 20 Marijampolės NVO atstovų, kurie išklausė dvi edukacines sesijas teisinėmis ir atskaitomybės temomis bei dalyvavo diskusijoje apie vietos NVO sektoriaus situaciją. Projekto lėšomis finansuotos maitinimo paslaugos, moderatoriaus paslaugos, lektorių paslaugos, patalpų nuoma.
- Marijampolės NVO pusryčiai – vyko 2025 m. gruodžio 2 d. ir buvo organizuota kaip neformalus tinklaveikos susitikimas, apimantis organizacijų prisistatymus, veiklų refleksiją ir bendradarbiavimo idėjų aptarimą. Šioje veikloje dalyvavo apie 30 skirtingų NVO atstovų. Projekto lėšomis finansuotos maitinimo paslaugos, edukacija, patalpų nuoma.

	VšĮ „Lispa“
Projektas „Vaikų rudens stovykla“
	Vaikų ir jaunimo stovykla (1 veikla, Savivaldybės tvarkos aprašo 11.5 p.)

	4000,00
	Pramonės g. 1A, Marijampolė
	Projekto veiklos įgyvendinimo metu buvo suorganizuotas 5 dienų dieninė vaikų ir jaunimo stovykla Marijampolėje, kurioje dalyvavo 28 vaikai ir jaunimas. Stovyklos metu buvo vykdomos kūrybinės ir technologinės dirbtuvės (3D AR scenų, pikselinės grafikos, „Minecraft“ pasaulių, raketų ir mechatronikos modelių kūrimas), socialinių ir emocinių kompetencijų užsiėmimai (komandiniai žaidimai, refleksijos, bendradarbiavimo užduotys), fizinio aktyvumo veiklos (judrieji žaidimai, aktyvios pertraukėlės, veiklos lauke) bei projekto rezultatų viešinimas „Mokykla LISPA“ „Facebook“ paskyroje ir interneto svetainėje. Veiklos buvo įgyvendinamos taikant projektinį, patyriminį ir žaidybinį mokymąsi, grupinį darbą ir refleksiją. Kokybiniai vertinimo kriterijai: vaikų socialinių, emocinių, kūrybinių ir skaitmeninių kompetencijų augimas, didesnis pasitikėjimas savimi ir komandinio darbo gebėjimai, bendruomeniškumo ir priklausymo bendruomenei jausmo stiprėjimas, teigiami dalyvių ir tėvų atsiliepimai. Kiekybiniai vertinimo kriterijai: ne mažiau kaip 28 dalyviai, ne mažiau kaip 24 struktūruotos veiklos per 5 dienas, ne mažiau kaip 10 sukurtų individualių ar komandinių technologinių/kūrybinių projektų, bent 5 viešinimo įrašai socialiniuose tinkluose ir bent 1 viešinimas interneto svetainėje. Projekto lėšomis finansuotos kanceliarinių prekių (popierius, flomasteriai, klijai, lipni juosta aerozoliniai dažai, krepinis popierius, teptukai, dažai, baterijos ir kt.) ir robotikos konstruktorių įsigijimo išlaidos, asmenų, vykdančių ir(ar) organizuojančių veiklą, darbo užmokesčio, įskaitant socialinio draudimo įmokas, išlaidos, patalpų, reikalingų projektui vykdyti, nuomos išlaidos, maitinimo paslaugų išlaidos, stovyklos edukacijų vedėjų (edukatorių) paslaugų įsigijimo išlaidos ir projekto administravimo išlaidos.

	Asociacija „Suvalkijos saulytės“
Projektas „Lesyklėlių dirbtuvės“
	Lesyklėlių gamybos dirbtuvės (1 veikla, Savivaldybės tvarkos aprašo 11.5 p.)
	1230,00
	Vytenio g. 47 Marijampolė
	Projekto įgyvendinimo metu buvo suorganizuotos kūrybinės-edukacinės lesyklėlių dirbtuvės, kurių metu vaikai su suaugusių pagalba matavo ir pjovė medžio plokštę, sukalė lesyklėles ir jas dekoravo. Ši veikla suteikė erdvę bendravimui, emocinės gerovės stiprinimui. Veiklos metu ugdomas dalyvių savarankiškumą, smulkioji motorika, kūrybiškumas. Vaikai turėjo galimybę susipažinti su staliaus
įrankiais ir saugiai jais naudotis. Į veiklą buvo įtraukiami ne tik vaikai su negalia, bet ir jų artimieji. Dalyviai – 24 asmenys. Projekto lėšomis finansuotos medžio darbų meistro paslaugos, maitinimo paslaugos, staliaus stalas.

	Vilkaviškio vyskupijos Caritas
Projektas „Pažintinė ir edukacinė išvyka Kėdainių krašte socialinės įtraukties skatinimui“
	Išvykos organizavimas (1 veikla, Savivaldybės tvarkos aprašo 11.5 p.)
	1624,00
	Marijampolė-Kėdainiai
	Projekto veiklos įgyvendinimo metu buvo suorganizuota vienos dienos pažintinė ir edukacinė išvyka į Kėdainių kraštą. Joje dalyvavo 36 asmenys - Vilkaviškio vyskupijos Carito socialinės reabilitacijos asmenims su negalia bendruomenės nariai bei Vilkaviškio vyskupijos Carito ukrainiečių bendruomenės nariai, dalyvaujantys organizacijos veiklose. Išvyka prasidėjo pažintine ekskursija po Kėdainių senamiestį. Lydimi gido, dalyviai susipažino su miesto istorija, architektūra ir kultūriniu paveldu. Ekskursijos metu buvo aplankyta Didžiosios Rinkos aikštė, apžiūrėta Kėdainių evangelikų reformatų bažnyčia, Šv. Juozapo bažnyčia, buvę Radvilų rūmai, taip pat susipažinta su žydų bendruomenės paveldu, senamiesčio urbanistine struktūra ir Kėdainių miesto daugiakultūre praeitimi. Gido pasakojimai ir gyvas bendravimas skatino aktyvų dalyvių įsitraukimą, bei patirčių dalijimąsi. Po pažintinės ekskursijos išvykos dalyviai dalyvavo žaismingoje teatrinių patirčių kultūrinėje-edukacinėje programoje „Arbatirtys". Programos metu, pasitelkiant teatrinius elementus, pasakojimus ir patyriminę veiklą, buvo pristatyta arbatos atsiradimo istorija, skirtingų kultūrų arbatos gėrimo tradicijos ir papročiai. Dalyviai aktyviai įsitraukė į interaktyvias veiklas, dalyvavo arbatos degustacijoje bei bendrose kūrybinėse užduotyse, kurios skatino tarpusavio bendravimą, emocinį atsipalaidavimą ir bendruomeniškumo jausmo stiprinimą. Veiklų metu buvo taikomi patyriminio ir neformalaus ugdymo metodai, sudarant sąlygas saviraiškai, aktyviam dalyvavimui ir pozityviai socialinei patirčiai. Projekto lėšomis finansuotos paslaugų įsigijimo išlaidos: autobuso nuoma, edukacija, gido paslaugos.

	IŠ VISO:
	17833,00
	
	

	PATAŠINĖS SENIŪNIJA

	Baraginės kaimo bendruomenė
Projektas „Į bendrystę per patyrimą“
	Patyriminė pažintinė išvyka (1 veikla, Savivaldybės tvarkos aprašo 11.5 p.)
	1010,00
	Baraginė-Lazdijų raj.-Leipalingis
	Projekto įgyvendinimo metu suorganizuota išvyka į Dzūkijos kraštą. Aplankyta Lazdijų rajono Varnėnų kaimo bendruomenė, pasidalinta patirtimi, dalyvauta kulinarinio paveldo pristatymo edukacijoje. Taip pat aplankytas Leipalingio dvaras, dalyvauta autentiškoje programoje, kurioje susipažinta su miestelio ir dvaro atsiradimo, gyvavimo ir atkūrimo istorija, dvaro gyvavimo laikotarpio papročiais. Kelionės metu buvo aptartos gerosios patirtys, dalyvių lūkesčiai, pasiūlymai bendruomeninei veiklai. Dalyviai – 22 asmenys. Projekto lėšomis finansuotos paslaugų įsigijimo išlaidos: autobuso nuoma, edukacijos ir programos pravedimo paslauga.

	Patašinės kaimo bendruomenė
Projektas „Patašinės bendruomenės stiprinimas: aktyvūs, vieningi, kūrybingi“
	Protų mūšio organizavimas (1 veikla, Savivaldybės tvarkos aprašo 11.5 p.)
Meno terapijos organizavimas (1 veikla, Savivaldybės tvarkos aprašo 11.5 p.)
Akcijos „Darom“ organizavimas (1 veikla, Savivaldybės tvarkos aprašo 11.5 p.)
Sporto žaidynių organizavimas (1 veikla, Savivaldybės tvarkos aprašo 11.5 p.)
Kūrybinių dirbtuvių „Kalėdinių meduolių gamyba“ organizavimas (1 veikla, Savivaldybės tvarkos aprašo 11.5 p.)
	1177,54
	Patašinės kaimas
	Projekto įgyvendinimo metu buvo:
- surengtas „Protų mūšis“, kuriame dalyvavo 26 asmenys;
- suorganizuota akcija „Darom“, kurios metu buvo tvarkomos viešosios erdvės: nušveisti ir atnaujinti suoleliai prie autobusų stotelės, medinė angelo skulptūra, vaikų žaidimų aikštelės įrengimai, nugenėti krūmai. Projekto lėšomis finansuotos priežiūros ir remonto medžiagų (dažai, šveistuvai, teptukai, šiukšlių maišai ir kt.) įsigijimo išlaidos. Dalyvavo 31 asmenys. 
- veiklos „Sporto žaidynių organizavimas“ įgyvendinimo metu surengtos krepšinio, tinklinio, žvejybos, virvės traukimo, baudų metimo, lanko sukimo, ėjimo, smiginio varžybos, vaikų estafetės. Visos rungtys sulaukė didelio susidomėjimo. Tai ypač pavykęs renginys mūsų bendruomenėje. Sudalyvavo 105 dalyviai. Projekto lėšomis finansuotos maitinimo paslaugų įsigijimo išlaidos, prekių (kamuolių rinkiniai, apdovanojimai, tortas) įsigijimo išlaidos.
- projekto veiklos „Meno terapijos organizavimas“ įgyvendinimo metu vyko „Fraktalų piešimas“, kuriame dalyvavo 12 įvairaus amžiaus asmenų. Buvo puiki proga susitikti ir pabendrauti skirtingų kartų kaimo gyventojams. Projekto lėšomis finansuota meno terapijos paslaugų įsigijimo išlaidos.
- Kūrybinių dirbtuvių „Kalėdinių meduolių gamyba“ metu vyko meduolių gamyba. Dalyvavo - 13 asmenų. Projekto lėšomis finansuotos meduolių įsigijimo išlaidos.

	Marijampolės savivaldybės Igliškėlių kaimo bendruomenė
Projektas „Kartu kuriame rytojų“
	Renginys (1 veikla, Savivaldybės tvarkos aprašo 11.5 p.)
	1182,46
	Igliškėliai
	Projekto įgyvendinimo metu buvo suorganizuota Oninių šventė. Šventėje vyko koncertas su profesionaliu atlikėju ir specialiai vaikams pritaikytos pramogos (batutai), taip pat buvo sukurtos bendros erdvės bendravimui visoms amžiaus grupėms. Dalyviai – apie 300 asmenų. Projekto lėšomis finansuotos koncertinės programos įsigijimo išlaidos.

	IŠ VISO:
	3370,00

